钦定古今图书集成/理学汇编/学行典/第198卷 > 朱冠
## 钦定古今图书集成/理学汇编/学行典/第198卷 > 朱冠

按《汝宁府志》：“朱冠，字仲瞻，固始人。正德初，举进士，授
监察御史。辛未，出巡两淮鹾政，疏陈四事，上嘉纳之。
壬申，寇陷固始，父纪母李氏及其妻王氏皆被害。冠
闻变，一恸而绝，久之始苏，水浆不入口者八日。比归，
哀毁骨立。既丧，绝意仕进，屡荐不起。嘉靖初，迁江西
佥事。冠不获已，单骑之官。居一月，复上章乞归。自是”
闭门养寂，凡公私宴会俱不赴。每言及壬申之难，辄
涕泣不能已，竟以是感疾卒。